b'\n_START_ARTICLE_\nRingstadbakken\n_START_PARAGRAPH_\nRingstadbakken, popul\xc3\xa6r hoppbakke i Blaker i S\xc3\xb8rum kommune. Bakken ble bygget i 1931 og var i bruk til og med 1959. Eier var Blaker IL, som tilh\xc3\xb8rer Aurskog og H\xc3\xb8land skikrets._NEWLINE_Ringstadbakken var arena for landsrenn, distriktsrenn, kretsrenn, inkl. kretsmesterskap og klubbrenn. Landsrennene ble alle avviklet i 1930-\xc3\xa5rene, og med f\xc3\xb8lgende vinnere: 1933 og 1937: Alf Andersen, Sandaker, 1934: Sverre Ruud, Str\xc3\xb8mmen og Lillestr\xc3\xb8m, 1935 og 1936: Sverre Henriksrud, BUL og 1939: Svenn Berg, Skansen._NEWLINE_Bakkerekorden var p\xc3\xa5 47 meter. Den ble satt av Arnfinn Bergmann, Lyn i v\xc3\xa5rhopprennet 1958._NEWLINE_Hoppbakken, som utenom konkurranserennene ble meget flittig brukt til trening, m\xc3\xa5 antas \xc3\xa5 ha utgjort et viktig bidrag til utviklingen av hoppsporten p\xc3\xa5 Romerike i tretti-, f\xc3\xb8rti- og femti\xc3\xa5rene.'